cyanic-selkie/wikianc huggingface dataset:
Vladimirs Jurkovs
Biogrāfija
Sasniedzis labus rezultātus kā šaha treneris. Starp viņa audzēkņiem bija lielmeistari Aleksandrs Morozevičs, Jurijs Balašovs, Jurijs Razuvajevs, Andrejs Sokolovs, Jevgēņijs Romanovs un citi. Bijis Allas Kušniras sekundants 1965. gada mačā par pasaules čempiones titulu, 1969. gada mačā par pasaules čempiones titulu un 1972. gada mačā par pasaules čempiones titulu. 1984. gadā apbalvots ar PSRS Nopelniem bagātā trenera nosaukumu.
Sipaju sacelšanās
Sipaju sacelšanās jeb '''1857. gada indiešu sacelšanās, arī Pirmais neatkarības karš''', bija ilgstoša un plaša sacelšanās pret Britu Austrumindijas kompāniju, kuru 1857. gada maijā mūsdienu Indijas ziemeļos, Gangas upes ielejā, aizsāka indiešu algotņi sipaji, bet vēlāk izvērsās arī pārējo iedzīvotāju vidū. Nemieri ilga līdz 1858. gada novembrim. Pēc dumpja apspiešanas tika izveidota Britu Indija.
Džila Vāgnere
Džila Vāgnere (en; dzimusi ) ir amerikāņu aktrise, modele un TV šovu vadītāja. Pazīstama ar lomām filmās Splinter un Junebug. Laika posmā no 2008. līdz 2011. gadam bijusi viena no TV šova "Dullās sacensības "Neiespējamā misija"" vadītājām. 2001. gadā absolvējusi Ziemeļkarolīnas štata universitāti ar bakalaura grādu biznesa menedžmentā.
Amorieši
Amorieši, arī amonieši (he) — semītiski runājoša nomadu cilšu grupa, kas 24.—16. gadsimtā p.m.ē. dzīvoja Sīrijas un Mezopotāmijas stepēs. Pamazām pārgāja uz vietsēžu dzīvesveidu Akadas pakļautībā. Ap 2024. gadu. p.m.ē. kopā ar elamiešiem sagrāva Ūras III dinastijas valsti, bet ap 1894. gadu p.m.ē. ņēma dalību Babilonijas valsts izveidē. 14.—1. gadsimtā p.m.ē. bija izveidojuši Amonas valsti pašreizējās Jordānijas ziemeļdaļā austrumos no Jordānas upes. Tagadējās Jordānijas galvaspilsētas Ammānas vietā atradās amoriešu galvaspilsēta Raba jeb Rabatamona.
Apdzīvoja mūsdienu Sīrijas, Jordānijas un Palestīnas zemes līdz XI gs., kad tos pakāpeniski asimilēja senebreji. Daudzas ziņas par amoriešiem nāk no senebreju svētajiem rakstiem — Vecās Derības, kurā minēts, ka amorieši pielūguši dievu Milkomu un/vai Molohu.
Sienapurvs
Apdzīvotā vieta izvietojusies pie autoceļa P60. Šeit atrodas kempings "Zam Līpa".
Pirms 2009. gadā noslēgtās administratīvi teritoriālās reformas atradās Preiļu rajonā.
Fantomass pret Skotlendjardu
"Fantomass pret Skotlendjardu" (fr) ir 1967. gada Francijas piedzīvojumu kinokomēdija, trešā filma no triloģijas par kriminālnoziedznieka Fantomasa un viņa vajātāja policijas komisāra Živa piedzīvojumiem. Filmas režisors ir Andrē Junabels. Scenārijs veidots kā parodija par Pjēra Suvestra un Marsela Alēna 1911. gadā sarakstīto grāmatu tēlu Fantomasu. Īpašus panākumus filma ieguva Eiropā, Padomju Savienībā un Japānā. Padomju Savienībā filma tika dublēta kinostudijā Sojuzmuļtfiļm un uz ekrāniem iznāca 1967. gadā.
Galvenās lomas filmā atveido Žans Marē (Fantomass, žurnālists Fandors, sers Valters Brauns, Džuzepe Luidži) un Luijs de Finess (komisārs Živs). Citas lomas atveido Milēna Demonžo (Elēna), Žaks Dināms (inspektors Mišels Bertrāns), Žans Rodžers Kausimons (lords Makrešlijs, Fantomass), Fransuāza Kristofa (lēdija Doroteja), Robērs Dalbāns (laikraksta redaktors).
Sižets
Fantomass ir nenotverams noziedznieks, kura īsto seju neviens nav redzējis, paslēpjot to zem zilganas maskas. Lai realizētu savus noziedzīgos plānus, viņš prasmīgi atveido citu cilvēku sejas, uzliekot dažādas sarežģītas maskas un kostīmus. Šis laupītājs un zaglis, kas terorizē visu Franciju, var atveidot praktiski ikvienu, radot apjukumu policijas rindās.
Filmas darbība pārceļas uz Angliju (filmēšana notika Roquetaillade pilī netālu no Bordo). Fantomass apmetās Skotijas Lohnesas ezera pilī, no kurienes viņš kontrolē savas noziedzīgās darbības. Noziedznieks ir sasniedzis varas virsotni un ieviesis nodokļu sistēmu, kurā bagātajiem britiem jāmaksā par tiesībām dzīvot, draudot nogalināt tos, kas jauno sistēmu neievēros. Pirmais maksāšanas atteikums tiek nekavējoties aukstasinīgi nogalināts un Skotlendjarda kungi ir spiesti saukt palīgā viņa pieredzējušāko pretinieku — policijas komisāru Živu un viņa komandu.
Neapmierinātie nodokļu maksātāji sapulcējas kādā Skotijas pilī. Lords Makrešlijs, viens no potenciālajiem Fantomasa upuriem, izmanto savu pili kā galveno mītni, lai ļaundari iedzītu slazdā. Taču Fantomass prasmīgi iejūtas gan bandīta, gan lorda ādā, ka komisāram Živam, žurnālistam Fandoram un Elēnai nav skaidrs, kurš ir kurš. Policijas komisārs jau pirmajā vakarā ir liecinieks neticamam atgadījumam, kas liek viņam apšaubīt savu veselo saprātu un kārtējo reizi dzen uz vājprāta sliekšņa. Pakārtie izlien no cilpas, mirušie atdzīvojas un viltus spoki parādās un pazūd, tomēr beigās uzvar izdoma, ne pārdabiski spēki. Galu galā nenotveramais Fantomass atkal veiksmīgi aizlaižas.
Ķirbiļi
Ķirbiļi bija dzelzceļa pieturas punkts līnijā Rīga—Ipiķi, kas atradās Ķirbēnos, Ipiķu pagastā.
Stacija ar nosaukumu Ķirbeļi sākotnēji tika atvērta šaursliežu dzelzceļa līnijā Valka—Rūjiena—Pērnava kopā ar līniju 1897. gadā, sākotnēji pasažieru vilcieniem te nepieturot. 1977. gadā iecirknis Rūjiena—Meizakila tika pārbūvēts platsliežu platumā. Pasažieru kustība tika atjaunota 1986. gadā, kad arī stacijas nosaukums tika mainīts uz Ķirbiļiem. Pieturas punkts slēgts 1996. gadā līdz ar vilcienu kustības pārtraukšanu līnijā.
Alfons Kalpaks
Alfons Kalpaks (dzimis, miris ) bija latviešu aktieris.
Mācījies vidusskolā, tomēr mācības liedza turpināt Otrais pasaules karš. 16 gadu vecumā ticis iesaukts vācu armijā. Pēc kara beigām izcietis sodu izsūtījumā Intā, Krievijas PFSR Komi republikā.
Pusotru gadu pēc izsūtījuma atgriezies Rīgā un iestājies Dailes teātra otrajā studijā, kuru beidzis 1949. gadā. Bijis arī Dailes teātra aktieris.
Filmējies vairākās filmās, tai skaitā "Laikmetu griežos", "Robina Huda bultas", "Uzbrukums slepenpolicijai", "Dāvana vientuļai sievietei", "Pie bagātās kundzes" un "Kad lietus un vēji sitas logā".
Stiprie spirtotie dzērieni
Stiprie spirtotie dzērieni ir spirtotie dzērieni ar salīdzinoši augstu alkohola saturu, kā pamatā ir raudzētas suslas destilāts vai bidestilāts (iegūts ar pārtvaices metodi) vai rektifikāts (iegūts ar rektificēšanas metodi).
Ierasti stiprie spirtotie dzērieni ir dzērieni, kuru alkohola stiprība nav mazāka par 20% no gatavās produkcijas apjoma. Šo dzērienu stiprības apakšējā robeža nav stingri noteikta, un var atšķirties atkarībā no konkrētas valsts likumdošanas.
Pie stiprajiem spirtotajiem dzērieniem nav attiecināmi alkoholiskie dzērieni, kas iegūti ar raudzēšanas metodēm: alus, vīns, sidrs.
Āfrikas Lielie ezeri
Āfrikas Lielie ezeri ir vairāku ezeru grupa Austrumāfrikas lūzumzonā. Šajā grupā ietilpst Viktorijas ezers (trešais lielākais saldūdens ezers pasaulē pēc platības), Tangaņikas ezers (otrs dziļākais ezers pasaulē), Ņasas ezers (astotais lielākais saldūdens ezers pasaulē). Šajos ezeros kopumā ir 31 000 km³ ūdens, kas ir vairāk nekā Baikālā (lielākais saldūdens ezers pasaulē pēc ūdens tilpuma) vai Ziemeļamerikā esošajos Lielajos ezeros. Āfrikas Lielajos ezeros atrodas 25% no planētas nesasalušā saldūdens. Šajos ezeros ir arī citādāka bioloģiskā daudzveidība nekā pārējā pasaulē. Lielos ezerus ieskauj Burundija, Kenija, Kongo Demokrātiskā Republika, Malāvija, Ruanda, Tanzānija un Uganda.
Dikļu iela (Rīga)
Dikļu iela ir iela Rīgā, Zemgales priekšpilsētā, Bieriņu apkaimē, pilsētas daļā Mārupē. Dikļu iela sākas krustojumā ar Līves ielu un beidzas pie Rīgas robežas krustojumā ar Upesgrīvas ielu, taču turpinās Mārupes novadā, Mārupē ar tādu pat nosaukumu Dikļu iela. Ielas kopējais garums ir 1190 metri, tā klāta ar asfalta segumu. Daibes ielā ir tikai savrupmāju apbūve.
Ielas raksturojums
Dikļu iela ir 1190 metrus gara asfaltēta iela Rīgas Mārupes rietumos, pie Rīgas robežas ar Mārupes novadu. Iela sākas krustojumā ar Līves ielu, divreiz asi maina vizienu, krustojas ar vairākām citām ielām un beidzas pie Rīgas robežas krustojumā ar Upesgrīvas ielu. Krustojumā ar Liepājas ielu Dikļu iela tālāk neturpinās taisni, bet atsākas ar aptuveni 20 metru nobīdi. Iela turpinās Mārupes novadā, Mārupē ar tādu pat nosaukumu Dikļu iela.
Ielu savienojumi
Dikļu iela ir savienota ar šādām ielām:
Luijs Bartū
Žans Luijs Bartū (fr; dzimis, miris ) bija franču politiķis, kurš no 1913. gadā bija valsts premjerminists. Politiskās karjeras laikā dažādu premjerministru vadībā veicis arī sabiedrisko darbu ministrs (1894–1895, 1906–1909), iekšlietu ministra (1896–1898), pasta un telegrāfa ministra (1906–1909), justīcijas ministra (1909–1910, 1913, 1922, 1926–1929), izglītības ministra (1913), valsts ministra (1917), ārlietu ministra (1917, 1934), kā arī kara ministra (1921–1922, 1930–1931) pienākumus.
1934. gada oktobrī, būdams ārlietu ministrs, Bartū Marseļā tikās ar Dienvidslāvijas karali Aleksandru I. 9. oktobrī atentātā Aleksandru I un Bartū horvātu nacionālista Antes Paveliča uzdevumā nogalināja bulgāru kaujinieks Vlado Černozemskis no organizācijas IMRO.
Dzeņagols (Rundēnu pagasts)
Dzeņagols ir ciems Rundēnu pagastā, Ludzas novadā. Atrodas 300 km attālumā no Rīgas.
Ciema apkārtnē atrodas Bižas ezers.
Indrāni (Tirzas pagasts)
Indrāni ir ciems Gulbenes novada Tirzas pagastā. Atrodas pagasta ziemeļu daļā.
Apdzīvotā vieta atrodas nomaļus no valsts autoceļiem, Isliņas upes krastā.
Latvijas Asociācija sabiedrisko attiecību profesionāļiem
Latvijas Asociācija sabiedrisko attiecību profesionāļiem (LASAP) ir sabiedrisko attiecību profesionāļu apvienība, kas dibināta.
Deniss Malgins
Deniss Malgins (de, dzimis ) ir Šveices hokejists, spēlē uzbrucēja pozīcijā. Kopš 2023. gada Malgins pārstāv NHL komandu Kolorādo "Avalanche". Malginu 2015. gada NHL drafta 4. kārtā, ar kopējo 102. numuru izvēlējās Floridas "Panthers".
Čehoslovākijas Olimpiskā komiteja
Čehoslovākijas Olimpiskā komiteja (čehu un slovāku: Československý olympijský výbor, ČSOV bija nacionā olimpiskā komiteja, kas pārstāvēja Čehoslovākiju un tās sportistus olimpiskajās spēlēs un citos starptautiskajos sporta pasākumos.
Deniss Malgins
Viņa tēvs ir uz Šveici pārcēlies krievu hokejists Alberts Maļgins, profesionāls hokejists ir arī brālis Dmitrijs Malgins.
Čehoslovākijas Olimpiskā komiteja
Olimpiskā komiteja tika izveidota 1919. gadā Prāgā pārņēma Čehijas Olimpiskās komitejas vietu Nacionālo olimpisko komiteju asociācijā. Pēc Čehoslovākijas sadalīšanās tika atjaunota Čehijas Olimpiskā komiteja, un 1992. gadā tā tika izveidota Slovākijas Olimpiskā un sporta komiteja.
Deniss Malgins
Iepriekš Malgins ir spēlējis NHL komandās Floridas "Panthers" un Toronto "Maple Leafs", AHL komandā Springfīldas "Thunderbirds" un Nacionālās līgas komandās Lausanne HC un ZSC Lions.
Šveices hokeja izlases sastāvā Malgins ir piedalījies 2017. gada Pasaules čempionātā un 2022. gada ziemas olimpiskajās spēlēs.
Īpašie
"Īpašie" (fr) ir 2019. gada Francijas komēdija. Filmas režisori un scenārija autori ir Olivjē Nakašs un Eriks Toledano, galvenajā lomā filmējas Vinsents Kasels un Reda Katebs.
Filma ir stāsts par diviem vīriešiem, kas strādā par skolotājiem pie ar autismu slimiem bērniem un pusaudžiem.
Filmas pirmizrāde norisinājās 2019. gada Kannu kinofestivāla konkursā. Latvijā filmas pirmizrāde norisinājās.
Alberts Puholss
Hosē Alverto (Alberts) Puholss Alsantara (es, izrunā: ; dzimis Santodomingo, Dominikānā) ir profesionāls dominikāņu beisbolists, spēlē pirmās bāzes pozīcijā. Pašlaik (2012) pārstāv Augstākās beisbola līgas klubu Losandželosas "Angels" no Anahaimas, iepriekš visu karjeru aizvadījis Sentluisas "Cardinals".
A. Puholss tiek uzskatīts par vienu no labākajiem aktīvajiem MLB spēlētājiem. MLB līgā debitēja. Debijas sezonā (2001. gads) viņš tika atzīts par Nacionālās līgas labāko debitantu un kopš tā laika deviņas reizes piedalījies Visu zvaigžņu spēlē un trīs reizes ir ieguvis Nacionālās līgas sezonas vērtīgākā spēlētāja titulu. 2006. gadā "Cardinals" sastāvā izcīnīja uzvaru Pasaules sērijā, tāpat Pasaules sērijā uzvarēja arī 2011. gadā. 2011. gada decembrī viņš parakstīja 10 gadu līgumu ar Losandželosas "Angels" no Anahaimas.
Pēc 2011. gada sezonas beigām A. Puholss bija līderis starp aktīvajiem spēlētājiem atsistajos sitienos (32,8%), kā arī daudzos citos rādītājos. ESPN vērtējumā viņš tika atzīts par 2000. gadu labāko spēlētāju.
Ļermontova iela (Rīga)
Ļermontova iela ir iela Rīgā, Kurzemes rajonā, Āgenskalnā. Ļermontova iela sākas krustojumā ar Lavīzes ielu un beidzas krustojumā ar Melnsila ielu. Kopējais ielas garums ir 207 metri, un tā sastāv no 2 braukšanas joslām.
Tā nosaukta krievu rakstnieka Mihaila Ļermontova vārdā.
Ielu savienojumi
Ļermontova iela krustojas ar:
Goderts Torks
Goderts Torks (de) bija Livonijas ordeņa brālis 16. gadsimtā.
Torka izcelsme neskaidra. Goderts Torks bija Livonijas ordeņa finanšu un saimniecības pārzinis (Schaffer) ar rezidenci Cēsu pilī no 1548. līdz 1551. gadam. 1551. gadā devās uz Vāciju, lai meklētu rekrūšus, sakarā ar pamiera beigām ar Krieviju.
Mājas gars
Mājas gars, mājas dievs jeb mājas kungs latviešu mitoloģijā ir mājas un saimes aizgādnis. Cilvēkiem tas esot parādījies gan cilvēka (kā vīrietis vai sieviete baltās drēbēs), gan dzīvnieka veidolā (kā krupis, čūska vai vabole).
Austrijas erchercogiste
Austrijas erchercogiste (vācu: Erzherzogtum Österreich) bija viena no Svētās Romas impērijas valstīm, kas pastāvēja no 1453. līdz 1806. gadam. Erchercogiste izveidojās uz iepriekšējās Austrijas hercogistes bāzes, kas bija izveidota 1156. gadā un kurā kopš 1282. gada valdīja Hābsburgu dinastija, kuras pārstāvji no 15. gadsimta bija arī Svētās Romas impērijas imperatori. Erchercogiste aizņēma tikai daļu mūsdienu Austrijas teritorijas.
Nasdaq Copenhagen
Nasdaq Copenhagen A/S, Kopenhāgenas fondu birža (da) ir Dānijas fondu birža. Tās birojs atrodas Kopenhāgenā. Birža ietilpst Nasdaq grupas Nasdaq Nordic tirgus segmentā.
Vēsture
1996. gadā birža tika pārveidota par sabiedrību ar ierobežotu atbildību ar daļu kapitālu attiecībā 60-20-20 biedriem, akciju izdevējiem un obligāciju izdevējiem. 1997. gadā FUTOP Clearing Center A/S, Dānijas atvasināto finanšu instrumentu tirgus, kļuva par biržas meitas uzņēmumu. FUTOP izdod un garantē nākotnes un iespēju līgumus, indeksus un procentu likmes produktus. Ar FUTOP produktiem tirgoties elektroniski. 1998. gadā CSE un Stockholmsbörsen izveidoja NOREX aliansi, kas bija solis uz vienotu Ziemeļvalstu vērtspapīru tirgu.
2015. gada 1. decembrī NASDAQ OMX Copenhagen AB tika pārdēvēts par Nasdaq Copenhagen A/S.
Indeksi
C20 indekss ir izsvarots tirgus vērtības indekss, kuru sastāda 20 Dānijas uzņēmumi. Tas tika izveidots nākotnes un iespēju līgumu tirdzniecībai. KFX indekss sastāv no izaugsmes uzņēmumiem medicīnas, telekomunikācijau, biotehnoloģijas un informācijas tehnoloģiju sektorā. KAX Index ir biržas visu akciju indekss, kas izveidots 2001. gadā aizvietojot iepriekšējo visu akciju indeksu. Tas atbilst globālajam industriju klasifikācijas standartam, ko izstrādājis Morgan Stanley Dean Witter un Standard & Poor's.
Dzeņi (Ozolaines pagasts)
Dzeņi ir ciems Ozolaines pagastā, Rēzeknes novadā. Atrodas 256 km attālumā no Rīgas.
Antūži
Antūži (arī Antuži) ir ciems Jēkabpils novada Variešu pagastā. Izvietojies pagasta ziemeļrietumos 7,1 km no pagasta centra Variešiem, 20,4 km no novada centra Jēkabpils un 137,3 km no Rīgas.
Apdzīvotā vieta izvietojusies pie autoceļu V782 (Jēkabpils—Antūži—Medņi) un V789 (Krievciems–Varieši–Kūkas–Andrāni) krustojuma.
Pirms 2009. gadā noslēgtās administratīvi teritoriālās reformas atradās Jēkabpils rajonā.
Jespers Grēnkjērs
Jespers Grēnkjērs (dk, dzimis ) ir bijušais Dānijas futbolists, spēlējis pussarga pozīcijā, bijis Dānijas futbola izlases dalībnieks.
Savas karjeras laikā nospēlējis kopumā 400 mačus dažādos Eiropas klubos. Vislabāk pazīstams no sava laika Eredivisie komandā Ajax, ar kuru viņš ieguva vienu Nīderlandes kausu. Nospēlējis arī vairāk nekā 100 oficiālus mačus Anglijas Premjerlīgas komandā Chelsea. Savu karjeru Grēnkjērs pabeidza Dānijas komandā København, ar kuru viņš ieguva četrus Dānijas Superlīgas titulus.
Pārstāvējis Dānijas futbola izlasi no 1999. līdz 2010. gadam. Kopumā nospēlējis 80 mačus un guvis 5 vārtus. Piedalījies 2002. un 2010. gada FIFA Pasaules kausā, kā arī divos Eiropas čempionātos.
Sasniegumi
Ajax
Individuālie sasniegumi
Bžozovas apriņķis
Apriņķa platība ir 540.39 kvadrātkilometri. Kopš 2006. gada tā kopējais iedzīvotāju skaits ir 65 254, no kuriem 7 699 iedzīvotāji dzīvo Bžozovā, bet laukos dzīvo 57 555.
Atspēkojamība
Atspēkojamība jeb falsificējamība ir uzskata, hipotēzes vai teorijas pareizības un nepareizības pierādīšanas iespējamība. Zinātnes filosofs Kārlis Popers ierosināja, ka atspēkojamība ir priekšnoteikums zinātnes atšķiršanai no nezinātnes. Popers uzskatīja, ka tikai tādas hipotēzes, kuras iespējams neapšaubāmi atspēkot, ir uzskatāmas par pieļaujamām zinātniskā pētniecības procesā.
Buhuti Gurgenidze
Buhuti Gurgenidze (ka; Surami —  Tbilisi) bija PSRS un Gruzijas starptautiskais lielmeistars šahā (1970).
Biogrāfija
No 1955. līdz 1973. gadam divpadsmit reizes uzvarējis Gruzijas PSR šaha čempionātos. No 1957. līdz 1960. gadam četras reizes pārstāvējis PSRS izlasi Pasaules studentu šaha komandu čempionātos, kuros ieguvis 2 zelta un 2 sudraba medaļas komandu vērtējumā. Deviņas reizes piedalījies PSRS šaha čempionātu finālos, kuros labāko panākumu guvis 1958. gadā Rīgā, kad ieņēmis 8. vietu. .
Daudzu starptautisko šaha turnīru laureāts, tajā skaitā:
1993. gadā kļuvis par Pasaules senioru šaha čempionāta vicečempionu (uzvarēja Marks Taimanovs). Par panākumiem turnīros FIDE 1966. gadā viņam piešķīrusi starptautiskā meistara (IM), bet 1970. gadā - starptautiskā lielmeistara (GM) nosaukumu.
Bijis arī daudzu pazīstamu Gruzijas šahistu (Nona Gaprindašvili, Maija Čiburdanidze, Nana Aleksandrija, Nana Joseliani) treneris. 1990. gados bijis Gruzijas šaha federācijas viceprezidents.
Devis nozīmīgu ieguldījumu šaha atklātņu teorijā, kurā viņa vārdā ir nosaukti sekojošie varianti:
Armens Barsegjans
Armens Barsegjans (hy; dzimis 2003. gadā) ir Armēnijas starptautiskais meistars šahā (2022).
Biogrāfija
Pārstāvējis Armēniju Eiropas un pasaules jauniešu šaha čempionātos dažādās vecuma grupās. 2018. gada Eiropas jauniešu šaha čempionātā Rīgā ieņēmis 5. vietu O16 vecuma grupā. 2019. gadā Bratislavā uzvarējis Eiropas jauniešu šaha čempionātā O16 vecuma grupā.
Par panākumiem turnīros FIDE 2022. gadā viņam piešķīrusi starptautiskā meistara (IM) nosaukumu.
3dfx Interactive
3dfx Interactive bija ASV uzņēmums, kurš specializējās 3D grafikas apstrādes procesoru un vēlāk arī grafikas karšu ražošanā. Tā bija savas jomas pionieris 1990. gadu beigās līdz 2000. gadam, kad tā piedzīvoja vienu no ievērojamākajiem sabrukumiem personālo datoru industrijā. Tās galvenā mītne līdz uzņēmuma bankrotam atradās Sanhosē, Kalifornijā. Lielu daļu uzņēmuma intelektuālā īpašuma iegādājās tās sāncensis Nvidia, pieņemot darbā arī daudzus bijušos darbiniekus. 3dfx Interactive bankrota procedūru uzsāka 2002. gada 15. oktobrī.
Uzņēmums sākotnējais pamatprodukts bija Voodoo Graphics, paplašināšanas karte, kura paātrināja 3D grafikas apstrādi. Aparatūra paātrināja tikai 3D renderēšanu, 2D atbalstam paļaujoties uz datora esošo video karti. Par spīti šim ierobežojumam, Voodoo Graphics bija ļoti populāra un kļuva par standartu daudzām 3D spēlēm, atbalstot kompānijas Glide API. Mēģinājums piedāvāt apvienotu 2D/3D risinājumu rezultējās ar Voodoo Rush iznākšanu, kura piemita vairākas savietojamības un ātrdarbības problēmas. 3dfx turpinājums Voodoo Graphics bija Voodoo 2, kuram joprojām bija tikai 3D apstrādes iespējas. Uzņēmums piedāvāja vēl vienu 2D/3D karti, Voodoo Banshee, kura guva labākus panākumus kā Rush.
Par spīti panākumiem, 3dfx savas vēstures gaitā piedzīvoja vairākas būtiskas neveiksmes. Pirmā bija neizdevusies sadarbība ar Sega, kuram 3dfx izstrādātu un piegādātu video aparatūru Sega Dreamcast spēļu konsolei. Sega tā vietā projektam izvēlējās konkurējošo kompāniju NEC. Otrs bija uzņēmuma STB Systems, kurš tobrīd bija liels videokaršu piegādātājs, iegāde. Kopā ar STB, 3dfx vairs nelicencēja savu tehnoloģiju citiem ražotājiem, lai tie izlaistu savas 3dfx aparatūras versijas. Voodoo 3 bija pirmais 3dfx produkts, kuru ražoja tikai pats 3dfx. Uzņēmums vairs nesaņēma ienākumus no sadarbības ar citiem ražotājiem, kur sāka ražot videokartes, izmantojot 3dfx konkurentu kā Nvidia un ATI tehnoloģijas. Voodoo 3 un tā pēcteči Voodoo 4 un Voodoo 5 sīvi konkurēja ar šo aparatūru, kas vēlāk noveda pie 3dfx bankrota 2002. gadā.
Branti (Tirzas pagasts)
Branti ir ciems Gulbenes novada Tirzas pagastā. Atrodas pagasta ziemeļu daļā.
Apdzīvotā vieta atrodas nomaļus no valsts autoceļiem, Isliņas upes krastā.
Kristofs Berči
Kristofs Berči (de, dzimis ) ir Šveices hokejists, spēlē uzbrucēja pozīcijā. Kopš 2022. gada Berči pārstāv Nacionālās līgas komandu HC Fribourg-Gottéron. Berči 2012. gada NHL drafta 6. kārtā, ar kopējo 158. numuru izvēlējās Minesotas "Wild".
Iepriekš Berči ir spēlējis Nacionālās līgas komandās SC Bern un Lausanne HC, AHL komandās Aiovas "Wild" un Bingemtonas "Devils", kā arī NHL komandā Minesotas "Wild".
Šveices hokeja izlases sastāvā piedalījies divos Pasaules čempionātos un 2022. gada ziemas olimpiskajās spēlēs.
Kleperova (stacija)
Kleperova ir ceļa postenis dzelzceļa līnijā Kārsava—Rēzekne I. Tas atrodas Rēzeknes novada Vērēmu pagasta ciemā Stučevā. Postenis atrodas savienojošās līnijas uz Rēzeknes II staciju atzarošanās vietā.
Zola
Zola var būt:
G-Sync
G-Sync ir patentēta adaptīvās sinhronizācijas tehnoloģija, kuru radīja Nvidia. Tā ir paredzēta galvenokārt lai novērstu ekrāna asarošanu bez papildus vai alternatīviem programmatūras risinājumiem kā vertikālā sinhronizācija. G-Sync neitralizē ekrāna asarošanu, atļaujot attēlošanas iekārtas atsvaidzināšanās ātrumam pielāgoties pēc grafiskās izvades iekārtas kadru ātruma, atšķirībā no ekrāniem bez G-Sync, kurus izmantojot grafiskās izvades iekārta pielāgojās ekrānam, potenciāli liekot ekrānam atsvaidzināties pirms kadrs tiek pilnībā attēlots uz ekrāna, radot ekrāna asarošanu vai arī attēlojot divus vai vairāk kadrus reizē. Lai attēlošanas iekārta varētu izmantot G-Sync, tajā ir jābūt uzstādītam patentētam G-Sync modulim.
Fiziskās komponentes
Nvidia izveidoja speciālu sadursmju izvairīšanās sistēmu lai izvairītos no gadījuma, kad kadrs no grafiskās izvades iekārtas jau ir gatavs, kamēr ekrāns veido dublikātu (šāda situācija var radīt aizkavi vai "raustīšanos") — šajā gadījumā G-Sync modulis prognozē nākamo atsvaidzināšanās brīdi un gaida, kamēr nākamais kadrs tiek pabeigts.
Sistēmas prasības, lai izmantotu G-Sync:
Grafiskā karte:
Nvidia GeForce GTX 650 Ti Boost grafiskā karte vai jaunāka. (G-Sync, G-Sync Ultimate) Grafiskajai kartei ir jābūt video izvades ligzdai DisplayPort 1.2 vai jaunākai.
Grafiskās kartes dzinis:
R340.52 vai jaunāks.
Operētājsistēma:
Windows 7, 8, 8.1, un 10. Linux, FreeBSD, Solaris.
Veronas "Chievo"
Veronas "Chievo" (pilns nosaukums it) ir Itālijas futbola klubs, kas ir bāzēts Veronas priekšpilsētā Kjēvo. Klubs ir dibināts 1929. gadā, pašlaik tas spēlē Itālijas futbola čempionāta B sērijā. Mājas spēles klubs aizvada Markantonio Bentegodi stadionā Veronā.
G-Sync
Fiziskās komponentes
Monitors:
Monitoram ir jābūt G-Sync modulim, un monitoram ir jābūt pieslēgtam pie grafiskās kartes caur DisplayPort v1.2 vai jaunāku DisplayPort versiju.: Ņemiet vērā: Dažiem monitori ar G-Sync adaptīvās sinhronizācijas funkcija pēc noklusējuma ir atslēgta. Pārliecinieties jūsu monitora lietošanas instrukcijā, ka adaptīvās sinhronizācijas tehnoloģija ir ieslēgta. Kā arī dažiem monitoriem var būt iespējots DisplayPort 1.1 versijas režīms, lai nodrošinātu atpakaļsavietojamību. Monitoram ir jābūt uzstādītam DisplayPort 1.2 versijas režīmā vai jaunākā, lai tas atbalstītu adaptīvo sinhronizāciju.
Veronas "Chievo"
2000.—2001. sezonā izcīnot 3. vietu Itālijas futbola čempionāta B sērijā, klubs pirmoreiz ieguva tiesības startēt Itālijas futbola augstākajā līgā — A sērijā. Debijas sezonā (2001.—2002.) A sērijā tika izcīnīta 5. vieta. Pēc neveiksmīgās 2006.—2007. sezonas (18. vieta) komanda noslīdēja uz Itālijas futbola čempionāta B sēriju, kur uzreiz nākamajā sezonā tika izcīnīts čempionu tituls un klubs atgriezās augstākajā līgā. Augstākais sasniegums A sērijā — 4. vieta 2005.-2006. sezonā.
G-Sync
G-Sync portatīvajiem datoriem
Nvidia ir paziņojusi, ka G-Sync būs pieejams arī portatīvo datoru ražotājiem, un ka portatīvajiem datoriem G-Sync modulis nebūs nepieciešams, jo grafiskā karte portatīvajos datoros ir pievienota tieši pie ekrāna.
"Lielformāta" videospēļu ekrāni
CES 2018 konferences laikā Nvidia izziņoja līniju ar lielizmēra videospēļu monitoriem, kurus ražos HP, Asus un Acer — 65 collu izmērā, ar 4K izšķirtspēju, HDR funkcionalitāti un arī G-Sync. G-Sync moduļu klātbūtne šajos monitoros padara šīs līnijas monitorus par pirmajiem TV izmēra ekrāniem ar mainīgu atsvaidzināšanās ātrumu.
Dzeņi (Silmalas pagasts)
Dzeņi ir ciems Silmalas pagastā, Rēzeknes novadā. Atrodas 244 km attālumā no Rīgas.
Tērvetes svīta
Tērvetes svīta ir augšdevona famenas stāva Svētes horizonta stratigrāfiskā vienība Latvijā un Lietuvā, kas ir izplatīta valsts dienvidrietumos (Polijas-Lietuvas ieplakā). Tālāk tā iestiepjas Lietuvas teritorijas ziemeļrietumu daļā.
Apraksts
Latvijā svītu izdalīja Ludmila Savvaitova 1967-1968 gados svētes svītas (h2) smilšaini karbonātisku un mālaini aleirītisku nogulumu slāņkopā, kuru (svētes svītu) savukārt Pēteris Liepiņš bija izdalījis 1954, 1959. gados. Uz svētes svītu Liepiņš attiecināja augšfamenas apakšstāva griezuma daļu, kuru no apakšas norobežoja mūru svītas smilšakmeņi ar savdabīgu jūras organismu kompleksu, un kuru sedza žagares svītas karbonātiskie nogulumi arī ar bagātīgu jūras faunu.
Pēc nogulumu litoloģiskā sastāva un organismu palieku kompleksa svētes svīta skaidri dalās divās daļās: apakšējā, kuru veido smiltis, smilšakmeņi, aleirolīti un māli ar ļoti nabadzīgu organismu kompleksu un augšējā daļā, kas ir karbonātiskāka (dolomīti ar slēdzenes pleckāju, gliemeņu un gliemežu paliekām, smilšakmeņi un aleirolīti ar dolomīta cementu). Šādā apjomā svētes svīta apvienoja faciāli mainīgus mālaini aleirolītiskus nogulumus, kas veidojās jūras baseina regresijas procesā, un smilšaini karbonātiskus nogulumus, kas radās jaunas transgresijas rezultātā. Ņemot vērā svētes svītas īpatnības, kas atspoguļo divus pretēji virzītus nogulumu veidošanās procesus agrajā un vēlajā svētes laikā, svītas apakšējās daļas nogulumi ar nabadzīgu organismu kompleksu tika izdalīti atsevišķā tērvetes svītā, kas nosaukta Tērvetes vēsturiskās provinces vārdā, kurā ir atrodami šīs svītas atsegumi.
Smiltīs ir sastopami masveidīgi trohilisku (30-50%) saskalojumi, atsevišķos iecirkņos kļūstot par iežus veidojošu materiālu. Ir sastopams arī daudz zivju kaulu, kuru sastāvā ir konstatētas Chelyophorus verneuili, Dinichthys sp., Phyllolepis tolli, Bothriolepis cf. ornata, Devononchus tenuispinus, Homacanthus sveteensis, Holoptychius cf. nobilissimus, Eusthenopteron sp., Onychodus dellei, Platycephalichtys skuenicus, Osteolepididae gen. ind., Dipterus sp., Conchodus sp. (V. Vasiliauskas, 1963). Bez zivju atliekām dolomītmerģeļu un aleirolītu starpslāņos ir sastopami rizokorallumi, kurus Nikolajs Delle ir noteicis kā Rhizocorallium devonicum, kā arī citu dūņēdāju organismu ejas.
Tērvetes svītas biezums izplatības relatīvi nelielajā platībā svārstās no 0 līdz 21 metram. Lielākais biezums (15-21 m) ir konstatēts teritorijas ziemeļaustrumu daļā pie Skrundas, Saldus, un Dobeles (Doņu 1., Nākotnes 15. un Jakšpēteru 4. urbums). Nedaudz mazāks biezums (10-15 m) ir apgabalos ap maksimālā biezuma izplatības areālu (Jaunauces 7., Sniķeru 8., Zantes 28. u.c. urbumi). Dienvidrietumos lielā teritorijas daļā Tērvetes svītas nogulumi vispār pazūd.
Pilnīgākajos griezumos (Doņu 1., Nākotnes 15. un Jakšpēteru 4. urbums) var izdalīt trīs lielas ridas, kas konstatējamas Jakšpēteru 4. urbumā intervālos 97-100, 91-95, 85—87 m. Apakšējo ridu veido dzeltenīgas un zaļganpelēkas, smalkgraudainas, laukšpata-kvarca smiltis, kas nevienmērīgi cementētas ar kalcīta un dolomīta cementu. Augšējā un vidējā ridā kopā ar smiltīm ir sastopami smilšaini aleirītisku un smilšaini mālainu iežu starpslāņi. Tieši šajās griezuma daļās ir sastopamas nabadzīgas izmirušo organismu paliekas un to darbības pēdas: trohiliski (mieturaļģes), zivju kaulu lauskas, rizokorallumi, lielas, horizontālas un sīkas, vertikālas dūņēdāju ejas, kas pildītas ar apkārtējo iežu masu. Griezumā smilšu slāņkopas mijas ar gaišiem zilpelēkiem un raibiem mālainiem aleirolītiem, māliem un dolomītmerģeļiem, kas veido atsevišķos starpslāņos smalku, plātņainu slāņošanos. Vietām tajos ir konstatējamas tikai retas dūņēdāju ejas un pārdzelžotas augu paliekas.
Izplatības austrumu daļā, griezumos ar samazinātu biezumu (Sniķeru 8. urbums) svītas sastāvā tāpat ir konstatējamas trīs smilšainas ridas (intervāli 71,5-74, 68-71, 64-66 m). Apakšējo ridu veido tumšas, sīkgraudainas, laukšpata-kvarca smiltis ar nelielu aleirīta un māla materiāla piejaukumu. Tās pamatnē uz robežas ar mūru svītas mālaini aleirītiskajiem iežiem ir konstatējami pamatnes iežu oļi un zivju kaulu lauskas. Vidējo ridu veido brūngani smalkgraudaini dolomīti, kas satur līdz 20% smilšu materiāla piejaukuma un daudz sīku pirīta konkrēciju ieslēgumu. Dolomītus caurauž daudzas tievas, dobas racējorganismu ejas. Ridas pamatnē ieguļ gaiši, brūngani, sīkgraudaini un smalkgraudaini smilšakmeņi ar bagātīgu dolomīta cementu. Augšējo ridu veido pārsvarā gaišas, sīk- un smalkgraudainas smiltis ar aleirītiska un mālaina materiāla piejaukumu. Smilšainie nogulumi, kā iepriekšējā griezumā, mijas ar mālainiem aleirolītiem, dolomītmerģeļiem un māliem bez organismu paliekām.
Uz rietumiem no Ventas tērvetes svītas nogulumi saplok daļējas (pie Liepājas, Krotes), bet vietām pilnīgas (Skodas 40., Renavas 128., Baleneču 129. urbumi) izskalošanas rezultātā. Tērvetes svītu nepilnajos griezumos veido sīk- un smalkgraudainas smiltis, kas attiecināmas uz apakšējo smilšaino ridu.
No pamatnes nogulumiem tērvetes svītas nogulumi atšķiras ar to, kas tajos nav karbonātisko iežu, ar fosilās faunas kompleksa ir nabadzīgumu un ar apakšējās ridas būtisku faciālo mainību griezumos. Tās apakšējā robeža tiek vilkta pa apakšējās smilšainās ridas pamatni, kas uzguļ uz mūru svītas māliem, mālainajiem aleirolītiem un dolomītmerģeļiem. Griezumos, kur tērvetes smilšainie nogulumi uzguļ mūru svītas smiltīm (Zantes 28. urbums), robeža lielā mērā tiek vilkta nosacīti, pamatojoties uz salīdzinājumu ar citiem griezumiem un uz karotāžas datiem.
Luminor Bank
Luminor Bank AS (agrākie nosaukumi AS DNB NORD Liising, AS DNB Liising, AS DNB Pank) ir Igaunijas banka ar filiālēm Latvijā (Luminor Bank Latvijas filiāle) un Lietuvā. Tās galvenais birojs ir Tallinā.
Luminor Bank īpašnieks ir Igaunijā reģistrēta pārvaldītājsabiedrība Luminor Holding AS, kā kapitāldaļu turētāji ir:
Vēsture
2006. gada 16. novembrī Igaunijā tika dibināts uzņēmums AS DNB NORD Liising. 2011. gada 22. novembrī to pārdēvēja par AS DNB Liising. 2012. gada 31. augustā tas tika reorganizēts par banku AS DNB Pank.
2016. gada 25. augustā tika izplatīta informācija, ka akcionāri plāno apvienot DNB un Nordea bankas Latvijā, Lietuvā un Igaunijā. Jaunā banka tiktu reģistrēta Igaunijā un strādātu ar filiālēm Latvijā un Lietuvā. Darījumu plānoja pabeigt 2017. gada 2. ceturksnī. 2017. gada 7. marta tika paziņots apvienotās bankas jaunais zīmols — Luminor, kas izveidots, sadarbojoties ar zīmolu konsultāciju aģentūru FutureBrand. 2017. gada septembrī Eiropas Komisija apstiprināja Nordea un DNB darbības apvienošanu Baltijas valstīs. Apvienotās banku grupas atklāšana notika 1. oktobrī. 2017. gada 4. oktobrī AS DNB Pank tika pārdēvēta par Luminor Bank AS. Tās mātes uzņēmums bija Zviedrijā reģistrēta pārvaldītājsabiedrība Luminor Group AB, kas vienādās daļās piederēja DNB un Nordea. Apvienošanās pilnībā pabeigta 2019. gada 2. janvārī.
2018. gada 13. septembrī tika paziņots, ka konsorcijs, ko vada investīciju fonds The Blackstone Group L.P. iegādāsies 60 % Luminor akciju. 2019. gada 22. janvārī Eiropas Komisija atļāva Blackstone iegādāties Igaunijas Luminor Bank; darījums tika pabeigts 30. septembrī. Luminor Bank pārvaldīšanai 2019. gada 14. maijā Igaunijā bija dibināta pārvaldītājsabiedrība Luminor Holding AS, kuras kapitāldaļu turētāji kļuva Blackstone pārvaldītais uzņēmums Braavos BidCo Limited (60,1 %), Nordea (19,95 %) un DNB (19,95 %).
2021. gada decembrī Blackstone no Nordea nopirka 8,4 % Luminor Holding akciju. 2022. gada 1. februārī Luminor Bank panāca vienošanos par e-komercijas maksājumu pakalpojumu sniedzēja Maksekeskus 99 % kapitāldaļu iegādi no Omniva, Inbank un Olsson & Nielsen Nordic. 2022. gada 1. septembrī Blackstone pārvaldītais fonds no Nordea iegādājās atlikušos 11,6 % Luminor Holding akciju, tādējādi palielinot daļu tajā līdz 80,05 %.
Arsens Beglarjans
Arsens Beglarjans (hy) ir Armēnijas futbolists, spēlē vārtsarga pozīcijā. Pašlaik (2019) Beglarjans pārstāv Armēnijas komandu Urartu un Armēnijas futbola izlasi.
Rīsava
Rīsava, arī Rīsova, ir ciems Alūksnes novada Liepnas pagastā. Atrodas pagasta austrumu daļā 8 km no pagasta centra Liepnas, 42 km no novada centra Alūksnes un 244 km no Rīgas. Apdzīvotā vieta daļēji izzudusi.
Apdzīvotā vieta atrodas pie autoceļa V403, Liepnas upes krastā.
Dienvidkurzemes novada pašvaldības vadītāju uzskaitījums
Šajā uzskaitījumā apkopoti Dienvidkurzemes novada pašvaldības vadītāji. Dienvidkurzemes novads tika izveidots 2021. gada 1. jūlijā apvienojot Aizputes, Grobiņas, Durbes, Nīcas, Pāvilostas, Priekules, Rucavas un Vaiņodes novadus.
Uzskaitījums
{{legend| green| Zaļo un Zemnieku savienība |border=1px solid #AAAAAA}}
Venna diagramma
Venna diagramma jeb kopu diagramma ir diagramma, kura attēlo visas iespējamās loģiskās attiecības starp galīga skaita kopām. Venna diagrammas 1880. gadā ieviesa Džons Venns. Tās izmanto, lai mācītu elementāro kopu teoriju, kā arī kā ilustratīvu piemēru kopu attiecībām varbūtību teorijā, loģikā, statistikā, lingvistikā un datorzinātnē.
Emersons Palmjēri
Emersons Palmjēri (it, dzimis ) ir Brazīlijā dzimis Itālijas futbolists, spēlē aizsarga pozīcijā. Pašlaik (2023) Palmjēri pārstāv Anglijas Premjerlīgas komandu West Ham United un kopš 2018. gada arī Itālijas futbola izlasi.
Sasniegumi
Chelsea
West Ham United
Itālija
Oberhāfeles apriņķis
Oberhāfeles apriņķis (de) ir apriņķis Vācijā, Brandenburgas federālajā zemē.
Apriņķis robežojas ar Brandenburgas Ukermarkas, Barnimas, Hāfellandes un Ostprignicas-Rupīnes apriņķiem, Mēklenburgas-Priekšpomerānijas Mēklenburgiše Zēplates apriņķi, kā arī Berlīni.
Oberhāfeles apriņķis iedalās 8 pilsētās un 7 kopienās. Pilsētas ir Cēdenika, Feltene, Firstenberga/Hāfele, Hennigsdorfa, Hoenneiendorfa, Kremmene, Lībenvalde un Orānienburga, bet kopienas — Birkenverdera, Glīnike/Nordbāna, Lēgebruha, Lēvenbergerlande, Mīlenbekerlande un Oberkrēmera bez sīkāka iedalījuma un Granzē un kopienas ar sīkāku iedalījumu.
Pelnu diena
Pelnu diena, arī pelnu trešdiena, ir septītā trešdiena pirms Lieldienām (46. diena pirms Lieldienām), kā arī Lielā gavēņa pirmā diena Rietumu kristietībā. Katru gadu Pelnu diena iekrīt citā datumā, jo arī Lieldienu datums katru gadu mainās. Tā parasti ir laika posmā no 4. februāra līdz 10. martam. 2016. gadā Pelnu diena bija 10. februārī, 2017. gadā 1. martā, bet 2018. gadā 14. februārī.
Pelnu diena ir trešdiena, skaitot četrdesmit dienas pirms Lieldienām, bet izslēdzot svētdienas kā Jēzus augšāmcelšanās dienas, kurām nav gavēņa rakstura. Nav pieņemts rīkot kāzas, kristības un citus ar priecīgām izklaidēm saistītus pasākumus. Tā vietā lielāka uzmanība tiek pievērsta Bībelei, lūgšanai un grēksūdzei. Pelnu dienas novakarē draudzēs notiek īpaši dievkalpojumi. Altārus šajā dienā ietērpj violetā krāsā, kas simbolizē ciešanas un grēknožēlu.
Pelnu dienā kristieši nožēlo grēkus. Ticīgajiem uz galvas tiek kaisīti pelni, kā arī no tiem uz pieres tiek uzvilkts krusts.
Latviešu folklorā
Tautā Pelnu dienu pazīst kā jaunu saimniecību dibināšanas laiku, pārcelšanos uz jaunu dzīves vietu. Jaunlaulātais pāris ņem līdzi no vecā pavarda pelnus kā vecās vietas svētību. Turpretī mājinieki met pelnus pakaļ aizgājējiem, lai tos nepiemeklē nelaime un slinkums. Pelnu dienas trešdiena bijusi arī derēšanas vai atsacīšanās - norēķināšanās diena. Pelnu dienā cepa pelnu plāceni: plāceni pelnos ar kaņepēm un gaļas "circeņiem" miežu mīklā. Jaunsudrabiņa "Zaļajā grāmatā" minēts, ka kalendārā atzīmētie Vastlāvji Sēlijā saukti par Pīrāgiem vai Pelnu dienu. Parasto maizi cept nedrīkstēja. Ja cepšot, maize cauru gadu pelēšot. Pelnu dienā pelnus izgrāb no pavarda un izkaisa tīrumā vai dārzā.
Pelnu dienas ticējumi :
Panamas dokumenti
Panamas dokumenti ir 11,5 miljonu slepenu dokumentu kopums, kas tika nopludināti no Panamas juridiskās firmas Mossack Fonseca datu centra. Dokumentos atrodama detalizēta informācija par vairāk nekā 214 tūkstošiem ofšora uzņēmumiem, to direktoriem un akcionāriem. Dokumentos kā šādu uzņēmumu vadītāji vai akcionāri ir minēti piecu valstu (Argentīna, Islande, Saūda Arābija, Ukraina, Apvienotie Arābu Emirāti) vadītāji, kā arī vairāk nekā 40 valstu valdību vadītāju tuvi radinieki, cieši saistītas personas un citas valsts amatpersonas.
Dokumenti tika sākti veidot 20. gadsimta 70. gados. Datu apjoms mērāms 2,6 terabaitos. 2015. gada augustā anonīms avots piegādāja dokumentus Vācijas laikrakstam Süddeutsche Zeitung, vēlāk — Izmeklējošo žurnālistu starptautiskajam konsorcijam. Tos analizēja apmēram 400 žurnālistu 80 valstīs.
Pirmie dati un 149 dokumenti tika publicēti. Tiek plānots, ka pilnais uzņēmumu saraksts tiks publicēts 2016. gada maijā. Dokumentos ir tikusi pieminēta arī Latvija. Drīz pēc dokumentu publicēšanas daudzās valstīs tika uzsākta izmeklēšana.
Stīvs Klārks
Stīvens Klārks (en; dzimis ) ir skotu futbola treneris un bijušais futbolists. Spēlējis aizsarga pozīcijā, pārstāvējis klubus St Mirren un Chelsea, aizvadījis sešas spēles Skotijas izlasē. Kopš 2019. gada maija ir Skotijas izlases galvenais treneris.
Futbolista karjera
Profesionāla futbolista karjeru sāka Skotijas klubā St Mirren. 1987. gadā pārgāja uz Anglijas klubu Chelsea. 1997. gadā kļuva par FA kausa ieguvēju, 1998. gadā ar komandu uzvarēja Anglijas Līgas kausa izcīņā un kļuva par UEFA Kausu ieguvēju kausa uzvarētāju.
Skotijas izlasē pirmo spēli aizvadīja pret Ungāriju. Kopumā izlasē nospēlēja sešas spēles, pēdējā spēle izlases rindās bija pret Nīderlandi.
Trenera karjera
Trenera karjeru sāka 1998. gadā kā Newcastle United galvenā trenera Rūda Gullita asistents. Pēc Gullita atkāpšanās uz vienu spēli bija galvenā trenera pienākumu izpildītājs. Vēlāk strādāja par jauniešu treneri klubā Chelsea. 2004. gadā kļuva par kluba galvenā trenera Žuzē Mouriņu asistentu. Karjeras turpinājumā pildījis trenera asistenta pienākumus arī klubos West Ham United un Liverpool.
2012. gada jūnijā tika apstiprināts par West Bromwich Albion galveno treneri. 2012.—2013. gada Anglijas Premjerlīgas sezonā komanda ieguva 8. vietu. Tomēr nākamās sezonas sākums bija nesekmīgs un 2013. gada decembrī Klārks amatu atstāja. 2014. gada decembrī kļuva par Reading galveno treneri. 2015. gadā aizveda komandu līdz FA kausa pusfinālam. 2015. gada decembrī amatu atstāja. 2016. gada jūnijā sāka strādāt par trenera asistentu Aston Villa, tā paša gada oktobrī neilgu laiku bija galvenā trenera pienākumu izpildītājs.
2017. gada oktobrī tika iecelts par Skotijas Premjerlīgas kluba Kilmarnock galveno treneri. 2018.—2019. gada sezonā aizveda komandu līdz 3. vietai. 2019. gada maijā tika atzīts par Skotijas gada labāko treneri. tika apstiprināts par Skotijas izlases galveno treneri, parakstot trīs gadu līgumu.
Sauleskalns (paugurs)
Sauleskalns ir 211 metrus augsts Latgales augstienes paugurs Krāslavas novada Kombuļu pagasta ziemeļu daļā. Ietilpst Drīdža ezera dabas parkā. Paugura relatīvais augstums apmēram 60 m.
Izklaides objekta būves plāni
Netālu esošajos Kombuļos atrodas pamesta tūristu bāze ”Sauleskalns”. 2006. gada pavasarī tās ēkas un zemi 20 ha platībā iegādājās Rīgas uzņēmējs Armands Plinte, kurš bija iecerējis Sauleskalnā dažu gadu laikā izveidot 700 metrus garu slēpošanas trasi ar diviem pacēlājiem. Vienā no kādreizējām dzīvojamām mājām plānoja veidot viesnīcu ar 50 vietām un kafejnīcu. Vēlāk Dridža ezera krastā plānoja celt SPA centru.
Līvānu novada pašvaldības vadītāju uzskaitījums
Šajā uzskaitījumā apkopoti Līvānu novada pašvaldības vadītāji. Līvānu novads tika izveidots 1999. gada 21. decembrī, apvienojot Rožupes, Turku pagastus un Līvānu pilsētu, savukārt 2009. gada 1. jūlijā novadam tika pievienoti arī Sutru, Rudzātu un Jersikas pagasti.
Uzskaitījums
{{legend| #87CEEB | Latvijas Ceļš |border=1px solid #AAAAAA}} {{legend| #EF9D48 | Tautas partija |border=1px solid #AAAAAA}} {{legend| #647A28 | Zaļo un Zemnieku savienība |border=1px solid #AAAAAA}} {{legend| #FFDD00| Latvijas attīstībai |border=1px solid #AAAAAA}}
Valds Urbons
Valds Urbons (lt; dzimis Panevēžā) ir lietuviešu futbola treneris un bijušais futbolists. Pašlaik (2019) ir Lietuvas futbola izlases galvenais treneris. 2017. gadā ir strādājis Latvijā, vadot Virslīgas klubu FK Spartaks Jūrmala.
Karjera
Futbolista karjeras laikā spēlējis dažādos Lietuvas klubas. No 1997. līdz 1999. gadam spēlējis Ungārijā, pārstāvot Videoton un Gázszer FC. Karjeru noslēdza 2000. gadā Panevēžas "Ekranas".
debitēja Lietuvas izlases sastāvā Baltijas kausa spēlē pret Igauniju. Savā pirmajā spēlē izlasē guva arī vārtus. Kopā izlases rindās aizvadījis 14 spēles.
Trenera karjeru sāka 2003. gadā kā asistents FK Vėtra. 2008. gadā kļuva par Panevēžas "Ekranas" galveno treneri. Piecas reizes aizveda komandu līdz Lietuvas A līgas čempionu titulam. 2008., 2011. un 2012. gadā atzīts par līgas labāko treneri. No 2014. līdz 2016. gadam vadīja FK Trakai.
2017. gada septembrī tika apstiprināts par Latvijas Virslīgas kluba FK Spartaks Jūrmala galveno treneri, stājoties amatā slovāku speciālista Jozefa Vukušiča vietā. Vadīja komandu līdz sezonas beigām, izcīnot Latvijas čempiontitulu. 2018. gada jūnijā sāka strādāt par Viļņas "Žalgiris" galveno treneri.
2019. gada februārī tika iecelts par Lietuvas futbola izlases galveno treneri.
Akridīns
Akridīns (C13H9N) ir heterociklisks slāpekli saturošs organiskais savienojums, kura molekula sastāv no trim kondensētiem cikliem — piridīna cikla, kam abās pusēs atrodas benzola gredzeni. Akridīns ir kristāliska viela (adatveida kristāli) dzeltenā krāsā. Ūdenī vāji šķīstošs. Organiskajos šķīdinātājos šķīst labi, šķīdumiem ir violeta fluorescence. Akridīns ir vāja bāze un ar stiprām neorganiskām skābēm tas veido sāļus, kurus sauc par akridīnija sāļiem.
Iegūšana
Akridīnu var iegūt no akmeņogļu darvas vai arī sintētiski. Tas rodas, ciklizējot difenilamīnu vai tā atvasinājumus (N-arilantranilskābes).
Emils Zolā
Emils Eduārs Šarls Antuāns Zolā (fr, ; dzimis, miris ) bija franču rakstnieks, dramaturgs, esejists, dzejnieks un literatūrkritiķis. Darbi galvenokārt rakstīti naturālisma literatūras žanrā. Emila Zolā slavenākie darbi ir 20 romānu cikls Les Rougon-Macquart un romāns "Terēze Rakēna" (Thérèse Raquin). 1901. un 1902. gadā nominēts Nobela prēmijai literatūrā, kuru gan neieguva.
Emils Zolā bija nozīmīga personība Francijas politiskas liberālajā spārnā, kā arī nepatiesi apsūdzētā un notiesātā armijas virsnieka Alfrēda Dreifusa atbrīvošanā.
Rakstnieks nomira no saindēšanās ar oglekļa monoksīdu, citos avotos minēts, ka nomira 28. septembrī un pat 9. septembrī. Emils Zolā sākotnēji apglabāts Monmartras kapsētā, bet pēc pieciem gadiem viņa mirstīgās atliekas pārvietotas uz Panteonu Parīzē, kur viņš guldīts vienās kapenēs kopā ar Viktoru Igo un Aleksandru Dimā.
Mālejas
Mālejas ir ciems Smiltenes novada Palsmanes pagastā. Atrodas pagasta centrālajā daļā 2,7 km no pagasta centra Palsmanes, 20,4 km no novada centra Smiltenes un 142,0 km no Rīgas.
Akridīns
Īpašības
Alkilējoties viegli veido ceturtējos sāļus (N-alkilakridīnija sāļus).
Nukleofilās reakcijas notiek pie 9. oglekļa atoma, tajās veidojas akridons un tā atvasinājumi.
Dzīviem organismiem akridīns izraisa hromosomu mutācijas un ir kancerogēna viela.
Izmantošana
Svarīgs akridīna atvasinājums ir akrihīns — efektīvs līdzeklis malārijas ārstēšanai.
Akridīnu izmanto arī citu medikamentu un krāsvielu sintēzēm.
Safets Sušičs
Safets Sušičs (bs, dzimis ) ir bosniešu futbola treneris un bijušais futbolists, spēlēja uzbrūkošā pussarga pozīcijā, pārstāvējis Dienvidslāvijas futbola izlasi.
Savu spēlētāja karjeru pavadījis Dienvidslāvijas klubā FK Sarajevo un Francijas klubos Paris Saint-Germain un Red Star. Pazīstams ar savu tehnisko spēli, Sušičs tiek uzskatīts par vienu no labākajiem savas paaudzes Eiropas futbolistiem. Dienvidslāvijas futbola izlases sastāvā piedalījies 1982. un 1990. gada FIFA Pasaules kausā, kā arī 1984. gada Eiropas čempionātā.
Kā treneris, vadījis vairākas komandas Francijā, Turcijā un Saūda Arābijā. 2014. gadā viņa vadībā Bosnijas un Hercegovinas futbola izlase pirmo reizi kvalificējās un spēlēja FIFA Pasaules kausa finālturnīrā.
2004. gadā, UEFA jubilejas apbalvojumu ietvaros, Bosnijas un Hercegovinas Futbola asociācija izvēlējās Sušiču kā visu laiku labāko bosniešu spēlētāju.
Spēlētāja karjera
Paris Saint-Germain
Trenera karjera
Akhisarspor
Liepas (Tirzas pagasts)
Liepas ir ciems Gulbenes novada Tirzas pagastā. Atrodas pagasta centrālajā daļā.
Apdzīvotā vieta atrodas pie autoceļa P38, Tirzas upes krastā.
Vietējās nozīmes aizsargājamais kultūras piemineklis ciema apkārtnē — Lejasvīndedžu viduslaiku kapsēta.
Aleksandrs Griščuks
Aleksandrs Griščuks (dzimis, Maskavā) ir Krievijas starptautiskais lielmeistars šahā (1999).